|  |  |
| --- | --- |
| Numri i lëndës: | 2020:165395 |
| Datë: | 31.07.2023 |
| Numri i dokumentit:  | 04536892 |

 **P.nr.447/20**

**GJYKATA THEMELORE NË PRISHTINË DEGA NË LIPJAN**, në përbërje prej gjyqtarit të vetëm gjykues Selman Salihi, me pjesëmarrjen e procesmbajtëses Hanife Ibrahimi, në çёshtjen penale ndaj të pandehurit B. T., të cilin e akuzon PTH në Prishtinë, me aktakuzën e saj PP.II.nr.3244/20, tё datës 23.11.2020, për shkak të veprës penale Kanosja nga neni 181 paragrafi 3, lidhur me par.1, të KPRK-së, në seancёn e shqyrtimit fillestar të mbajtur me datën 27.07.2023, nё prani tё përfaqësuesit tё PTH-sё, prokurorrit Besnik Jakupi dhe të pandehurit, sipas caktmit te shpalljes se Aktgjykimit me dt.31.07..2023 perpilon dhe ne emer te popoullit shpall këtë:

**A K T GJ Y K I M**

Ndaj tё akuzuarit:

B. T., nga i ati A., e ëma M. e gjinisë G., i lindur më ..., në fshatin P., me vendbanim në adresë Rr. "...", L., i martuar, ka të kryer shkollën e mesme, i gjendjes së mirë ekonomike, me nr. personal të identifikimit ..., shqiptar, shtetas i Republikës së Kosovës.

**Ë SH T Ë F A J T O R**

**Sepse:**

Me datë 11.08.2020, rreth orës 22:10, në lokacionin tek semaforët në rrugën "...”, në L., i pandehuri B. T., me qëllim frikësimi e ka kanosur zyrtarin policor A. A. i cili në ato momente ishte në detyrë të punës, ashtu që fillimisht e ka thirr "hej hajde këtu”, duke ia drejtuar gishtin, zyrtari policor A. A.është afruar afër tij duke menduar se do t'a pyes diçka ku në të njëjtën kohë afër të pandehurit është afruar edhe zyrtari tjetër policor që ka qenë në detyrë aty, i pandehuri i është drejtuar zyrtarit policor me tonë të lartë duke i drejtuar gishtin dhe duke i thënë se "apo më njeh mua, ti më ke hyrë në oborr të shtëpisë dhe ti nuk e dinë me kanë ki punë, se pa të vra nuk e la kurrë krejt paret kam m'i shpenzu e ty kam me të zhduk krejt", me ç'rast tek i dëmtuari ka shkaktuar ndjenjën e frikës dhe pasigurisë,-

-Me këtë ka kryer veprën penale Kanosja nga neni 181 par. 3, lidhur me par. 1, të KPRK-së

- Prandaj, gjykata duke u bazuar në nenet 1, 2, 3, 4, 6, 7, 17, 21,38, 39, 46, 47, 48, 49, 50, 69,70,72 dhe nenit 181 par. 2 i Kodit të Procedurës Penale, si dhe neni 365 i KPP, të akuzuarin e gjykojne

**DЁNIM ME KUSHT**

Me dënim me burg prej 6 muaj, i cili dënim nuk do të egzekutohet,nëse i pandehuri n efatin verifikues prej 2 viteve , nuk kryen vepër tjetër penale brenda 1 viti sipas nenit 50 të Kodit Penal.

**DETYROHET** i akuzuari që në emër të paushallit gjyqёsor ti paguaj shumёn prej 30.-€, si dhe shumën prej 30.-€, nё Fondin e Mbrojtjёs sё Viktimave të Krimit, këto në afat prej 30 dite pas plotfuqishmërisë së aktgjykimit, nën kërcënimin e përmbarimit të dhunshëm.

 **A r s y e t i m**

Prokuroria Themelore në Prishtinë me aktakuzën e saj PP.II.nr.3244/20, tё datës 23.11.2020, e ka akuzuar të pandehurin B. T., për shkak të veprës penale Kanosja nga neni 181 paragrafi 3, lidhur me par.1, të KPRK-së.

Prokurori i shtetit deklaron se aktakuza eshte e bazuar ne ligj, dhe mbi faktet përmes provave qe do te administrohen dhe do të vertetohet mbi gjendjen faktike.

 I pandehuri në shqyrtimin fillestar ka deklaruar: e niej veten fajtor dhe e pranoj fajësinë me vullnetin tim pa presion, nuk e kundërshtoj aktakuzën, jam i bindur për pasojat e pranimit të fajësisë, jam i penduar dhe më vjen keq që jam në gjykatë dhe i kërkoj falje të dëmtuarit.

 Prokurori i shtetit në shqyrtimin fillestar ka deklaruar, nuk e kundërshtoj pranimin e fajësisë nga ana e të pandehurit konform nenit 248 të KPRK-së për të cilën pranimi i fajësisë është në mbështetje të plotë me të gjitha provat që i përmban aktakuza. I propozoj gjykatës që i njëjti të shpallet fajtor dhe të dënohet sipas ligjit dhe i propozoj gjykatës që me rastin e matjes së dënimit të merr parasysh të gjitha rrethanat lehtësuese dhe rënduese kundër të pandehurit si ato financiare ashtu edhe materiale dhe i premtoj gjykatës që nuk do të përsëris më veprën penale.

I dëmtuari deklaron se nuk i bashkangjitet ndjekjes penale dhe nuk paraqet kërkesë pasuroro-juridike ngase i akuzuari i ka kërkuar falje dhe beson që sjellja e te akuzuarit ndaj tij ishte momentale.

Gjyqtari i vetëm gjykues pasi që bindet se i pandehuri e ka kuptur natyrën dhe pasojat e pranimit të fajit, pranimi i fajësisë është bërë në mënyrë vullnetare nga i pandehuri, pranimi i fajit mbështetet në faktet e çështjes që i përmban aktakuza dhe se aktakuza nuk përmban asnjë shkelje të qartë ligjore e as gabime faktike, konform nenit 248 të KPPRK-së, gjykata e pranoi pranimin e fajësisë të t’pandehurit për veprën penale tё pёrshkruar si nё dispozitiv tё kёtij aktgjykimi.

Me rastin e caktimit të llojit dhe lartësisë së dënimit gjykata pati parasysh të gjitha rrethanat lehtësuese dhe rёnduese të parapara me nenin 69 të KPRK-së, ashtu qё si rrethana lehtёsuese gjykata vlerёsoi sjelljen pas kryerjes së vepres penale, për faktin se i njejti është penduar për atë që e ka bërë, dhe se ka premtuar që në të ardhmën nuk do të përsërisë veprën penale, duke marrë parasysh rrethanat familjare dhe personale se i njejti e nuk e ka pasur për qëllim ta dëmtoj palën tjetër, e veçanёrisht pranimi i fajёsisё nga ana e tij.E gjithashtu edhe deklaraten e te demtuarit. Si rrethanë rёnduese Gjykata vlerёsoi shkallёn e pёrgjegjёsisë penale të t’pandehurit, pra faktin se i njёjti në kohën e kryerjes së veprёs ka qenë plotësisht i aftë të kuptoi sjelljet dhe veprimet e veta inkriminuese dhe duke marrë parasysh shkallёn e rrezikshmërisë së veprёs penale, të njëjtit i shqiptoi dënimin e paraparë si në dispozitiv të këtij aktgjykimi, duke qenë i bindur se me një dënim të tillë do të arrihet qëllimi i dënimit konform nenit 38 të KPRK-së.

Vendimi për shpenzime të procedurës penale dhe ate për paushallin gjyqësor u bazua në nenin 450 par.2 pika.6 të KPPK-së ndërsa vendimin për pagesen në Fondin e Viktimave u bazua në nenin 39 të Ligjit për Mbrojtjen e Viktimave të Krimit.

Vendim për kërkesen pasurore juridike u bazua në nenin 463 të KPPK-së.

 Nga arsyet e cekura më lartë u vendos si në dispozitiv të këtij aktgjykimi.

 **GJYKATA THEMELORE NË PRISHTINË DEGA NË LIPJAN.**

 **P.nr.447/20, me datën 31.07.2023**

**Procesmbajtësja GJYQTARI**

 **Hanife Ibrahimi Selman Salihi**

**UDHËZIM JURIDIK:** Kundër këtij aktgjykimi është e lejuar ankesa, ne afat prej 30 dite nga dita e dorëzimit të të njëjtit. Ankesa i drejtohet Gjykatës së Apelit në Prishtinë, përmes kësaj gjykate.